Хајдуци на рочишту
Четобаша.
Пролеће је! Пролеће је!
Сија Ђурђев-дан!
Здрава нек је гора наша,
Наш слободни стан!Сви.
Ох, Ђурђев-дане, жељени бране,
Срећан ти сјај!
Сабљи нам ковној, змији отровној,
Душмана дај!...
Ура! Ура!

Четобаша.
Сложите се! Сложите се!
У слози је спас!
Стара срећа Душанова
Загрлиће нас!Сви.
Ој срећо стара, ево се ствара
Јуначки сплет;
Мачем у руци руше хајдуци
Душмански свет!...
Ура! Ура!...

Четобаша.
Завер’те се! Завер’те се!
Успех нам је знан!
Та постидан неће бити
С нама Ђурђев-дан!Сви.
Ох, Ђурђев-дане, жељени бране,
Срећан ти сјај!
Сабљн нам ковној, змији отровној,
Душмана дај!
Ура! Ура!...

Извор 
Јован Грчић Миленко: Целокупна дела, Библиотека српских писаца, Народна просвета, стр 187-188

Јован Грчић Миленко
Поезија